রসূল সাল্লাল্লাহু আলাইহি ওয়াসাল্লাম ছিলেন সততার প্রতীক। আবু সুফিয়ান সাখর ইবনে হারব হতে হিরাক্লিয়াসের দরবারে ঘটনা প্রসঙ্গে দীর্ঘ হাদিসে বর্ণিত হয়েছে যে, হিরাক্লিয়াস বলল, নবী তোমাদের কী কী আদেশ দেন? আবু সুফিয়ান বলেন— আমি বললাম, তিনি বলেন, ‘এক আল্লাহর ইবাদত কর, তার সঙ্গে কোনো শরিক কর না এবং তোমাদের পূর্ব-পুরুষ যা বলত ও করত তা (পৌত্তলিকতা ও জাহিলিয়াত) বর্জন কর। তিনি আমাদের আদেশ দেন সালাতের, সত্যের, চারিত্রিক পবিত্রতার ও আত্মীয়তা সম্বন্ধ রক্ষার। (বুখারি-মুসলিম)। জীবনের সব ক্ষেত্রে সততা অবলম্বন করার যে শিক্ষা ইসলাম দিয়েছে তা। ব্যবসা-বাণিজ্য, লেনদেন, ক্রয়-বিক্রয় সব ক্ষেত্রে অবশ্য পালনীয় বিষয়। রসুলুল্লাহ সাল্লাল্লাহু আলাইহি ওয়াসাল্লাম বলেছেন, ‘ক্রেতা-বিক্রেতা বিচ্ছিন্ন না হওয়া পর্যন্ত তাদের (বেচাকেনা করা না করার) এখতিয়ার থাকে যদি তারা সত্য বলে ও (পণ্যের ভালো-মন্দ) তবে তাদের বেচাকেনায় বরকত দেওয়া হবে। আর যদি (খুঁত দোষ) গোপন করে ও মিথ্যা বলে, তবে তাদের বেচাকেনার বরকত নষ্ট করে দেওয়া হবে। (বুখারি-মুসলিম)।